Ericu950/Stoicheia-meter-silver huggingface dataset:
οἱ μὲν γὰρ ἐκείνῃ χρώμενοι , πολλὰ καὶ καλὰ διαπραξάμενοι καὶ παρὰ πᾶσιν ἀνθρώποις εὐδοκιμήσαντες , παρ ἑκόντων τῶν Ἑλλήνων τὴν ἡγεμονίαν ἔλαβον , οἱ δὲ τῆς νῦν παρούσης ἐπιθυμήσαντες , ὑπὸ πάντων μισηθέντες καὶ πολλὰ καὶ δεινὰ παθόντες , μικρὸν ἀπέλιπον τοῦ μὴ ταῖς ἐσχάταις συμφοραῖς περιπεσεῖν .
καίτοι πῶς χρὴ ταύτην τὴν πολιτείαν ἐπαινεῖν ἢ στέργειν τὴν τοσούτων μὲν κακῶν αἰτίαν πρότερον γενομένην , νῦν δὲ καθ ἕκαστον τὸν ἐνιαυτὸν ἐπὶ τὸ χεῖρον φερομένην ;
πῶς δ οὐ χρὴ δεδιέναι μὴ τοιαύτης ἐπιδόσεως γιγνομένης τελευτῶντες εἰς τραχύτερα πράγματα τῶν τότε γενομένων ἐξοκείλωμεν ;
ἵνα δὲ μὴ συλλήβδην μόνον ἀκηκοότες , ἀλλ ἀκριβῶς εἰδότες ποιῆσθε καὶ τὴν αἵρεσιν καὶ τὴν κρίσιν αὐτῶν , ὑμέτερον μὲν ἔργον ἐστὶ παρασχεῖν ὑμᾶς αὐτοὺς προσέχοντας τὸν νοῦν τοῖς ὑπ ἐμοῦ λεγομένοις , ἐγὼ δ ὡς ἂν δύνωμαι συντομώτατα περὶ ἀμφοτέρων τούτων πειράσομαι διελθεῖν πρὸς ὑμᾶς .
οἱ γὰρ κατ ἐκεῖνον τὸν χρόνον τὴν πόλιν διοικοῦντες κατεστήσαντο πολιτείαν οὐκ ὀνόματι μὲν τῷ κοινοτάτῳ καὶ πραοτάτῳ προσαγορευομένην , ἐπὶ δὲ τῶν πράξεων οὐ τοιαύτην τοῖς ἐντυγχάνουσι φαινομένην , οὐ δ ἣ τοῦτον τὸν τρόπον ἐπαίδευε τοὺς πολίτας ὥσθ ἡγεῖσθαι τὴν μὲν ἀκολασίαν δημοκρατίαν , τὴν δὲ παρανομίαν ἐλευθερίαν , τὴν δὲ παρρησίαν ἰσονομίαν , τὴν δ ἐξουσίαν τοῦ πάντα ποιεῖν εὐδαιμονίαν , ἀλλὰ μισοῦσα καὶ κολάζουσα τοὺς τοιούτους βελτίους καὶ σωφρονεστέρους ἅπαντας τοὺς πολίτας ἐποίησεν 0 1 2 .
μέγιστον δ αὐτοῖς συνεβάλετο πρὸς τὸ καλῶς οἰκεῖν τὴν πόλιν , ὅτι δυοῖν ἰσοτήτοιν νομιζομέναιν εἶναι , καὶ τῆς μὲν τ αὐτὸν ἅπασιν ἀπονεμούσης τῆς δὲ τὸ προσῆκον ἑκάστοις , οὐκ ἠγνόουν τὴν χρησιμωτέραν , ἀλλὰ τὴν μὲν τῶν αὐτῶν ἀξιοῦσαν τοὺς χρηστοὺς καὶ τοὺς πονηροὺς ἀπεδοκίμαζον ὡς οὐ δικαίαν οὖσαν , τὴν δὲ κατὰ τὴν ἀξίαν ἕκαστον τιμῶσαν καὶ κολάζουσαν προῃροῦντο , καὶ διὰ ταύτης ᾤκουν τὴν πόλιν , οὐκ ἐξ ἁπάντων τὰς ἀρχὰς κληροῦντες , ἀλλὰ τοὺς βελτίστους καὶ τοὺς ἱκανωτάτους ἐφ ἕκαστον τῶν ἔργων προκρίνοντες 0 .
τοιούτους γὰρ ἤλπιζον ἔσεσθαι καὶ τοὺς ἄλλους , οἷοί περ ἂν ὦσιν οἱ τῶν πραγμάτων ἐπιστατοῦντες .
ἔπειτα καὶ δημοτικωτέραν ἐνόμιζον εἶναι ταύτην τὴν κατάστασιν ἢ τὴν διὰ τοῦ λαγχάνειν γιγνομένην ἐν μὲν γὰρ τῇ κληρώσει τὴν τύχην βραβεύσειν , καὶ πολλάκις λήψεσθαι τὰς ἀρχὰς τοὺς ὀλιγαρχίας ἐπιθυμοῦντας , ἐν δὲ τῷ προκρίνειν τοὺς ἐπιεικεστάτους τὸν δῆμον ἔσεσθαι κύριον ἑλέσθαι τοὺς ἀγαπῶντας μάλιστα τὴν καθεστῶσαν πολιτείαν 0 .
αἴτιον δ ἦν τοῦ ταῦτα τοῖς πολλοῖς ἀρέσκειν καὶ μὴ περιμαχήτους εἶναι τὰς ἀρχάς , ὅτι μεμαθηκότες ἦσαν ἐργάζεσθαι καὶ φείδεσθαι , καὶ μὴ τῶν μὲν οἰκείων ἀμελεῖν τοῖς δ ἀλλοτρίοις ἐπιβουλεύειν , μη δ ἐκ τῶν δημοσίων τὰ σφέτερ αὐτῶν διοικεῖν , ἀλλ ἐκ τῶν ἑκάστοις ὑπαρχόντων , εἴ ποτε δεήσειε , τοῖς κοινοῖς ἐπαρκεῖν , μη δ ἀκριβέστερον εἰδέναι τὰς ἐκ τῶν ἀρχείων προσόδους ἢ τὰς ἐκ τῶν ἰδίων γιγνομένας αὑτοῖς 0 .
οὕτω δ ἀπείχοντο σφόδρα τῶν τῆς πόλεως , ὥστε χαλεπώτερον ἦν ἐν ἐκείνοις τοῖς χρόνοις εὑρεῖν τοὺς βουλομένους ἄρχειν ἢ νῦν τοὺς μηδὲν δεομένους 0 ·
οὐ γὰρ ἐμπορίαν ἀλλὰ λειτουργίαν ἐνόμιζον εἶναι τὴν τῶν κοινῶν ἐπιμέλειαν , οὐ δ ἀπὸ τῆς πρώτης ἡμέρας ἐσκόπουν ἐλθόντες εἴ τι λῆμμα παραλελοίπασιν οἱ πρότερον ἄρχοντες , ἀλλὰ πολὺ μᾶλλον εἴ τινος πράγματος κατημελήκασι τῶν τέλος ἔχειν κατεπειγόντων .
ὡς δὲ συντόμως εἰπεῖν , ἐκεῖνοι διεγνωκότες ἦσαν ὅτι δεῖ τὸν μὲν δῆμον ὥσπερ τύραννον καθιστάναι τὰς ἀρχὰς καὶ κολάζειν τοὺς ἐξαμαρτάνοντας καὶ κρίνειν περὶ τῶν ἀμφισβητουμένων , τοὺς δὲ σχολὴν ἄγειν δυναμένους καὶ βίον ἱκανὸν κεκτημένους ἐπιμελεῖσθαι τῶν κοινῶν ὥσπερ οἰκέτας , καὶ δικαίους μὲν γενομένους ἐπαινεῖσθαι καὶ στέργειν ταύτῃ τῇ τιμῇ , κακῶς δὲ διοικήσαντας μηδεμιᾶς συγγνώμης τυγχάνειν ἀλλὰ ταῖς μεγίσταις ζημίαις περιπίπτειν 0 .
καίτοι πῶς ἄν τις εὕροι ταύτης βεβαιοτέραν ἢ δικαιοτέραν δημοκρατίαν , τῆς τοὺς μὲν δυνατωτάτους ἐπὶ τὰς πράξεις καθιστάσης , αὐτῶν δὲ τούτων τὸν δῆμον κύριον ποιούσης ;
τὸ μὲν οὖν σύνταγμα τῆς πολιτείας τοιοῦτον ἦν αὐτοῖς ·
ῥᾴδιον δ ἐκ τούτων καταμαθεῖν ὡς καὶ τὰ καθ ἡμέραν ἑκάστην ὀρθῶς καὶ νομίμως πράττοντες διετέλεσαν 0 .
ἀνάγκη γὰρ τοῖς περὶ ὅλων τῶν πραγμάτων καλὰς τὰς ὑποθέσεις πεποιημένοις καὶ τὰ μέρη τὸν αὐτὸν τρόπον ἔχειν ἐκείνοις 0 .
καὶ πρῶτον μὲν τὰ περὶ τοὺς θεούς , ἐντεῦθεν γὰρ ἄρχεσθαι δίκαιον , οὐκ ἀνωμάλως οὐ δ ἀτάκτως οὔ τ ἐθεράπευον οὔ τ ὠργίαζον 0 ·
οὐ δ ὁπότε μὲν δόξειεν αὐτοῖς , τριακοσίους βοῦς ἔπεμπον , ὁπότε δὲ τύχοιεν , τὰς πατρίους θυσίας ἐξέλειπον ·
οὐ δὲ τὰς μὲν ἐπιθέτους ἑορτάς , αἷς ἑστίασίς τις προσείη , μεγαλοπρεπῶς ἦγον , ἐν δὲ τοῖς ἁγιωτάτοις τῶν ἱερῶν ἀπὸ μισθωμάτων ἔθυον ·
ἀλλ ἐκεῖνο μόνον ἐτήρουν , ὅπως μηδὲν μή τε τῶν πατρίων καταλύσουσι μή τ ἔξω τῶν νομιζομένων προσθήσουσιν ·
οὐ γὰρ ἐν ταῖς πολυτελείαις ἐνόμιζον εἶναι τὴν εὐσέβειαν , ἀλλ ἐν τῷ μηδὲν κινεῖν ὧν αὐτοῖς οἱ πρόγονοι παρέδοσαν .
καὶ γάρ τοι καὶ τὰ παρὰ τῶν θεῶν οὐκ ἐμπλήκτως οὐ δὲ ταραχωδῶς αὐτοῖς συνέβαινεν , ἀλλ εὐκαίρως καὶ πρὸς τὴν ἐργασίαν τῆς χώρας καὶ πρὸς τὴν συγκομιδὴν τῶν καρπῶν .
παραπλησίως δὲ τοῖς εἰρημένοις καὶ τὰ πρὸς σφᾶς αὐτοὺς διῴκουν .
οὐ γὰρ μόνον μερὶ τῶν κοινῶν ὡμονόουν , ἀλλὰ καὶ περὶ τὸν ἴδιον βίον τοσαύτην ἐποιοῦντο πρόνοιαν ἀλλήλων , ὅσην περ χρὴ τοὺς εὖ φρονοῦντας καὶ πατρίδος κοινωνοῦντας 0 .
οἵ τε γὰρ πενέστεροι τῶν πολιτῶν τοσοῦτον ἀπεῖχον τοῦ φθονεῖν τοῖς πλείω κεκτημένοις , ὥσθ ὁμοίως ἐκήδοντο τῶν οἴκων τῶν μεγάλων ὥσπερ τῶν σφετέρων αὐτῶν , ἡγούμενοι τὴν ἐκείνων εὐδαιμονίαν αὑτοῖς εὐπορίαν ὑπάρχειν 0 ·
οἵ τε τὰς οὐσίας ἔχοντες οὐχ ὅπως ὑπερεώρων τοὺς καταδεέστερον πράττοντας , ἀλλ ὑπολαμβάνοντες αἰσχύνην αὑτοῖς εἶναι τὴν τῶν πολιτῶν ἀπορίαν ἐπήμυνον ταῖς ἐνδείαις , τοῖς μὲν γεωργίας ἐπὶ μετρίαις μισθώσεσι παραδιδόντες , τοὺς δὲ κατ ἐμπορίαν ἐκπέμποντες , τοῖς δ εἰς τὰς ἄλλας ἐργασίας ἀφορμὴν παρέχοντες .
οὐ γὰρ ἐδεδίεσαν μὴ δυοῖν θάτερον πάθοιεν , ἢ πάντων στερηθεῖεν , ἢ πολλὰ πράγματα σχόντες μέρος τι κομίσαιντο τῶν προεθέντων ·
ἀλλ ὁμοίως ἐθάρρουν περὶ τῶν ἔξω δεδομένων ὥσπερ περὶ τῶν ἔνδον κειμένων 0 .
ἑώρων γὰρ τοὺς περὶ τῶν συμβολαίων κρίνοντας οὐ ταῖς ἐπιεικείαις χρωμένους , ἀλλὰ τοῖς νόμοις πειθομένους , οὐ δ ἐν τοῖς τῶν ἄλλων ἀγῶσιν αὑτοῖς ἀδικεῖν ἐξουσίαν παρασκευάζοντας , ἀλλὰ μᾶλλον ὀργιζομένους τοῖς ἀποστεροῦσιν αὐτῶν τῶν ἀδικουμένων , καὶ νομίζοντας διὰ τοὺς ἄπιστα τὰ συμβόλαια ποιοῦντας μείζω βλάπτεσθαι τοὺς πένητας τῶν πολλὰ κεκτημένων ·
τοὺς μὲν γάρ , ἢν παύσωνται προϊέμενοι , μικρῶν προσόδων ἀποστερηθήσεσθαι , τοὺς δ , ἢν ἀπορήσωσι τῶν ἐπαρκούντων , εἰς τὴν ἐσχάτην ἔνδειαν καταστήσεσθαι .
καὶ γάρ τοι διὰ τὴν γνώμην ταύτην οὐδεὶς οὔ τ ἀπεκρύπτετο τὴν οὐσίαν οὔ τ ὤκνει συμβάλλειν , ἀλλ ἥδιον ἑώρων τοὺς δανειζομένους ἢ τοὺς ἀποδιδόντας 0 .
ἀμφότερα γὰρ αὐτοῖς συνέβαινεν , ἅπερ ἂν βουληθεῖεν ἄνθρωποι νοῦν ἔχοντες ·
ἅμα γὰρ τούς τε πολίτας ὠφέλουν καὶ τὰ σφέτερ αὐτῶν ἐνεργὰ καθίστασαν .
κεφάλαιον δὲ τοῦ καλῶς ἀλλήλοις ὁμιλεῖν 0 ·
αἱ μὲν γὰρ κτήσεις ἀσφαλεῖς ἦσαν , οἷσπερ κατὰ τὸ δίκαιον ὑπῆρχον , αἱ δὲ χρήσεις κοιναὶ πᾶσι τοῖς δεομένοις τῶν πολιτῶν 0 .
ἴσως ἂν οὖν τις ἐπιτιμήσειε τοῖς εἰρημένοις , ὅτι τὰς μὲν πράξεις ἐπαινῶ τὰς ἐν ἐκείνοις τοῖς χρόνοις γεγενημένας , τὰς δ αἰτίας οὐ φράζω , δι ἃς οὕτω καλῶς καὶ τὰ πρὸς σφᾶς αὐτοὺς εἶχον καὶ τὴν πόλιν διῴκουν .
ἐγὼ δ οἶμαι μὲν εἰρηκέναι τι καὶ τοιοῦτον , οὐ μὴν ἀλλ ἔτι πλείω καὶ σαφέστερον πειράσομαι διαλεχθῆναι περὶ αὐτῶν .
ἐκεῖνοι γὰρ οὐκ ἐν μὲν ταῖς παιδείαις πολλοὺς τοὺς ἐπιστατοῦντας εἶχον , ἐπειδὴ δ εἰς ἄνδρας δοκιμασθεῖεν , ἐξῆν αὐτοῖς ποιεῖν ὅ τι βουληθεῖεν , ἀλλ ἐν αὐταῖς ταῖς ἀκμαῖς πλέονος ἐπιμελείας ἐτύγχανον ἢ παῖδες ὄντες 0 .
οὕτω γὰρ ἡμῶν οἱ πρόγονοι σφόδρα περὶ τὴν σωφροσύνην ἐσπούδαζον , ὥστε τὴν ἐξ Ἀρείου πάγου βουλὴν ἐπέστησαν ἐπιμελεῖσθαι τῆς εὐκοσμίας , ἧς οὐχ οἷόν τ ἦν μετασχεῖν πλὴν τοῖς καλῶς γεγονόσι καὶ πολλὴν ἀρετὴν ἐν τῷ βίω καὶ σωφροσύνην ἐνδεδειγμένοις , ὥστ εἰκότως αὐτὴν διενεγκεῖν τῶν ἐν τοῖς Ἕλλησι συνεδρίων .
σημείοις δ ἄν τις χρήσαιτο περὶ τῶν τότε καθεστώτων καὶ τοῖς ἐν τῷ παρόντι γιγνομένοις ·
ἔτι γὰρ καὶ νῦν ἁπάντων τῶν περὶ τὴν αἵρεσιν καὶ τὴν δοκιμασίαν κατημελημένων ἴδοιμεν ἂν τοὺς ἐν τοῖς ἄλλοις πράγμασιν οὐκ ἀνεκτοὺς ὄντας , ἐπειδὰν εἰς Ἄρειον πάγον ἀναβῶσιν , ὀκνοῦντας τῇ φύσει χρῆσθαι καὶ μᾶλλον τοῖς ἐκεῖ νομίμοις ἢ ταῖς αὑτῶν κακίαις ἐμμένοντας 0 .
τοσοῦτον φόβον ἐκεῖνοι τοῖς πονηροῖς ἐνειργάσαντο , καὶ τοιοῦτο μνημεῖον ἐν τῷ τόπῳ τῆς αὑτῶν ἀρετῆς καὶ σωφροσύνης ἐγκατέλιπον .
τὴν δὴ τοιαύτην , ὥσπερ εἶπον , κυρίαν ἐποίησαν τῆς εὐταξίας ἐπιμελεῖσθαι , ἣ τοὺς μὲν οἰομένους ἐνταῦθα βελτίστους ἄνδρας γίγνεσθαι , παρ οἷς οἱ νόμοι μετὰ πλείστης ἀκριβείας κείμενοι τυγχάνουσιν , ἀγνοεῖν ἐνόμιζεν ·
οὐδὲν γὰρ ἂν κωλύειν ὁμοίους ἅπαντας εἶναι τοὺς Ἕλληνας ἕνεκά γε τοῦ ῥᾴδιον εἶναι τὰ γράμματα λαβεῖν παρ ἀλλήλων .
ἀλλὰ γὰρ οὐκ ἐκ τούτων τὴν ἐπίδοσιν εἶναι τῆς ἀρετῆς , ἀλλ ἐκ τῶν καθ ἑκάστην τὴν ἡμέραν ἐπιτηδευμάτων 0 ·
τοὺς γὰρ πολλοὺς ὁμοίους τοῖς ἤθεσιν ἀποβαίνειν , ἐν οἷς ἂν ἕκαστοι παιδευθῶσιν 0 .
ἔπειτα τά γε πλήθη καὶ τὰς ἀκριβείας τῶν νόμων σημεῖον εἶναι τοῦ κακῶς οἰκεῖσθαι τὴν πόλιν ταύτην 0 ·
ἐμφράγματα γὰρ αὐτοὺς ποιουμένους τῶν ἁμαρτημάτων πολλοὺς τίθεσθαι τοὺς νόμους ἀναγκάζεσθαι .
δεῖν δὲ τοὺς ὀρθῶς πολιτευομένους οὐ τὰς στοὰς ἐμπιπλάναι γραμμάτων , ἀλλ ἐν ταῖς ψυχαῖς ἔχειν τὸ δίκαιον ·
οὐ γὰρ τοῖς ψηφίσμασιν ἀλλὰ τοῖς ἤθεσι καλῶς οἰκεῖσθαι τὰς πόλεις , καὶ τοὺς μὲν κακῶς τεθραμμένους καὶ τοὺς ἀκριβῶς τῶν νόμων ἀναγεγραμμένους τολμήσειν παραβαίνειν , τοὺς δὲ καλῶς πεπαιδευμένους καὶ τοῖς ἁπλῶς κειμένοις ἐθελήσειν ἐμμένειν 0 .
ταῦτα διανοηθέντες οὐ τοῦτο πρῶτον ἐσκόπουν , δι ὧν κολάσουσι τοὺς ἀκοσμοῦντας , ἀλλ ἐξ ὧν παρασκευάσουσι μηδὲν αὐτοὺς ἄξιον ζημίας ἐξαμαρτάνειν ·
ἡγοῦντο γὰρ τοῦτο μὲν αὑτῶν ἔργον εἶναι , τὸ δὲ περὶ τὰς τιμωρίας σπουδάζειν τοῖς ἐχθροῖς προσήκειν .
ἁπάντων μὲν οὖν ἐφρόντιζον τῶν πολιτῶν , μάλιστα δὲ τῶν νεωτέρων .
ἑώρων γὰρ τοὺς τηλικούτους ταραχωδέστατα διακειμένους καὶ πλείστων γέμοντας ἐπιθυμιῶν , καὶ τὰς ψυχὰς αὐτῶν μάλιστα δαμασθῆναι δεομένας ἐπιμελείαις καλῶν ἐπιτηδευμάτων καὶ πόνοις ἡδονὰς ἔχουσιν ·
ἐν μόνοις γὰρ ἂν τούτοις ἐμμεῖναι τοὺς ἐλευθέρως τεθραμμένους καὶ μεγαλοφρονεῖν εἰθισμένους .
ἅπαντας μὲν οὖν ἐπὶ τὰς αὐτὰς ἄγειν διατριβὰς οὐχ οἷόν τ ἦν , ἀνωμάλως τὰ περὶ τὸν βίον ἔχοντας ·
ὡς δὲ πρὸς τὴν οὐσίαν ἥρμοττεν , οὕτως ἑκάστοις προσέταττον .
τοὺς μὲν γὰρ ὑποδεέστερον πράττοντας ἐπὶ τὰς γεωργίας καὶ τὰς ἐμπορίας ἔτρεπον , εἰδότες τὰς ἀπορίας μὲν διὰ τὰς ἀργίας γιγνομένας , τὰς δὲ κακουργίας διὰ τὰς ἀπορίας 0 ·
ἀπορίας 0 ·
ἀναιροῦντες οὖν τὴν ἀρχὴν τῶν κακῶν ἀπαλλάξειν ᾤοντο καὶ τῶν ἄλλων ἁμαρτημάτων τῶν μετ ἐκείνην γιγνομένων .
τοὺς δὲ βίον ἱκανὸν κεκτημένους περὶ τὴν ἱππικὴν καὶ τὰ γυμνάσια καὶ τὰ κυνηγέσια καὶ τὴν φιλοσοφίαν ἠνάγκασαν διατρίβειν , ὁρῶντες ἐκ τούτων τοὺς μὲν διαφέροντας γιγνομένους , τοὺς δὲ τῶν πλείστων κακῶν ἀπεχομένους .
καὶ ταῦτα νομοθετήσαντες οὐ δὲ τὸν λοιπὸν χρόνον ὠλιγώρουν , ἀλλὰ διελόμενοι τὴν μὲν πόλιν κατὰ κώμας τὴν δὲ χώραν κατὰ δήμους ἐθεώρουν τὸν βίον τὸν ἑκάστου , καὶ τοὺς ἀκοσμοῦντας ἀνῆγον εἰς τὴν βουλήν .
ἡ δὲ τοὺς μὲν ἐνουθέτει , τοῖς δ ἠπείλει , τοὺς δ ὡς προσῆκεν ἐκόλαζεν .
ἠπίσταντο γὰρ ὅτι δύο τρόποι τυγχάνουσιν ὄντες οἱ καὶ προτρέποντες ἐπὶ τὰς ἀδικίας καὶ παύοντες τῶν πονηριῶν ·
παρ οἷς μὲν γὰρ μή τε φυλακὴ μηδεμία τῶν τοιούτων καθέστηκε μή θ αἱ κρίσεις ἀκριβεῖς εἰσι , παρὰ τούτοις μὲν διαφθείρεσθαι καὶ τὰς ἐπιεικεῖς τῶν φύσεων , ὅπου δὲ μή τε λαθεῖν τοῖς ἀδικοῦσι ῥᾴδιόν ἐστι μή τε φανεροῖς γενομένοις συγγνώμης τυχεῖν , ἐνταῦθα δ ἐξιτήλους γίγνεσθαι τὰς κακοηθείας 0 .
ἅπερ ἐκεῖνοι γιγνώσκοντες ἀμφοτέροις κατεῖχον τοὺς πολίτας , καὶ ταῖς τιμωρίαις καὶ ταῖς ἐπιμελείαις ·
τοσούτου γὰρ ἔδεον αὐτοὺς λανθάνειν οἱ κακόν τι δεδρακότες , ὥστε καὶ τοὺς ἐπιδόξους ἁμαρτήσεσθαί τι προῃσθάνοντο .
τοιγαροῦν οὐκ ἐν τοῖς σκιραφείοις οἱ νεώτεροι διέτριβον , οὐ δ ἐν ταῖς αὐλητρίσιν , οὐ δ ἐν τοῖς τοιούτοις συλλόγοις ἐν οἷς νῦν διημερεύουσιν ·
ἀλλ ἐν τοῖς ἐπιτηδεύμασιν ἔμενον ἐν οἷς ἐτάχθησαν , θαυμάζοντες καὶ ζηλοῦντες τοὺς ἐν τούτοις πρωτεύοντας .
οὕτω δ ἔφευγον τὴν ἀγοράν , ὥστ εἰ καί ποτε διελθεῖν ἀναγκασθεῖεν , μετὰ πολλῆς αἰδοῦς καὶ σωφροσύνης ἐφαίνοντο τοῦτο ποιοῦντες .
ἀντειπεῖν δὲ τοῖς πρεσβυτέροις ἢ λοιδορήσασθαι δεινότερον ἐνόμιζον ἢ νῦν περὶ τοὺς γονέας ἐξαμαρτεῖν 0 .
ἐν καπηλείῳ δὲ φαγεῖν ἢ πιεῖν οὐδεὶς οὐ δ ἂν οἰκέτης ἐπιεικὴς ἐτόλμησεν 0 ·
σεμνύνεσθαι γὰρ ἐμελέτων , ἀλλ οὐ βωμολοχεύεσθαι .
καὶ τοὺς εὐτραπέλους δὲ καὶ τοὺς σκώπτειν δυναμένους , οὓς νῦν εὐφυεῖς προσαγορεύουσιν , ἐκεῖνοι δυστυχεῖς ἐνόμιζον .
καὶ μηδεὶς οἰέσθω με δυσκόλως διακεῖσθαι πρὸς τοὺς ταύτην ἔχοντας τὴν ἡλικίαν .
οὔ τε γὰρ ἡγοῦμαι τούτους αἰτίους εἶναι τῶν γιγνομένων , σύνοιδά τε τοῖς πλείστοις αὐτῶν ἥκιστα χαίρουσι ταύτῃ τῇ καταστάσει , δι ἣν ἔξεστιν αὐτοῖς ἐν ταῖς ἀκολασίαις ταύταις διατρίβειν ·
ὥστ οὐκ ἂν εἰκότως τούτοις ἐπιτιμῴην , ἀλλὰ πολὺ δικαιότερον τοῖς ὀλίγῳ πρὸ ἡμῶν τὴν πόλιν διοικήσασιν 0 .
ἐκεῖνοι γὰρ ἦσαν οἱ προτρέψαντες ἐπὶ ταύτας τὰς ὀλιγωρίας καὶ καταλύσαντες τῆς βουλῆς δύναμιν .
ἧς ἐπιστατούσης οὐ δικῶν οὐ δ ἐγκλημάτων οὐ δ εἰσφορῶν οὐ δὲ πενίας οὐ δὲ πολέμων ἡ πόλις ἔγεμεν , ἀλλὰ καὶ πρὸς ἀλλήλους ἡσυχίαν εἶχον καὶ πρὸς τοὺς ἄλλους ἅπαντας εἰρήνην ἦγον .
παρεῖχον γὰρ σφᾶς αὐτοὺς τοῖς μὲν Ἕλλησι πιστούς , τοῖς δὲ βαρβάροις φοβερούς ·
τοὺς μὲν γὰρ σεσωκότες ἦσαν , παρὰ δὲ τῶν δίκην τηλικαύτην εἰληφότες , ὥστ ἀγαπᾶν ἐκείνους εἰ μηδὲν ἔτι κακὸν πάσχοιεν .
τοιγάρτοι διὰ ταῦτα μετὰ τοσαύτης ἀσφαλείας διῆγον , ὥστε καλλίους εἶναι καὶ πολυτελεστέρας τὰς οἰκήσεις καὶ τὰς κατασκευὰς τὰς ἐπὶ τῶν ἀγρῶν ἢ τὰς ἐντὸς τείχους , καὶ πολλοὺς τῶν πολιτῶν μη δ εἰς τὰς ἑορτὰς εἰς ἄστυ καταβαίνειν , ἀλλ αἱρεῖσθαι μένειν ἐπὶ τοῖς ἰδίοις ἀγαθοῖς μᾶλλον ἢ τῶν κοινῶν ἀπολαύειν 0 .
οὐ δὲ γὰρ τὰ περὶ τὰς θεωρίας , ὧν ἕνεκ ἄν τις ἦλθεν , ἀσελγῶς οὐ δ ὑπερηφάνως ἀλλὰ νοῦν ἐχόντως ἐποίουν .
οὐ γὰρ ἐκ τῶν πομπῶν οὐ δ ἐκ τῶν περὶ τὰς χορηγίας φιλονεικιῶν οὐ δ ἐκ τῶν τοιούτων ἀλαζονειῶν τὴν εὐδαιμονίαν ἐδοκίμαζον , ἀλλ ἐκ τοῦ σωφρόνως οἰκεῖν καὶ τοῦ βίου τοῦ καθ ἡμέραν καὶ τοῦ μηδένα τῶν πολιτῶν ἀπορεῖν τῶν ἐπιτηδείων .
ἐξ ὧνπερ χρὴ κρίνειν τοὺς ὡς ἀληθῶς εὖ πράττοντας καὶ μὴ φορτικῶς πολιτευομένους ·
ἐπεὶ νῦν γε τίς οὐκ ἂν ἐπὶ τοῖς γιγνομένοις τῶν εὖ φρονούντων ἀλγήσειεν , ὅταν ἴδῃ πολλοὺς τῶν πολιτῶν αὐτοὺς μὲν περὶ τῶν ἀναγκαίων , εἴ θ ἕξουσιν εἴ τε μή , πρὸ τῶν δικαστηρίων κληρουμένους , τῶν δ Ἑλλήνων τοὺς ἐλαύνειν τὰς ναῦς βουλομένους τρέφειν ἀξιοῦντας , καὶ χορεύοντας μὲν ἐν χρυσοῖς ἱματίοις , χειμάζοντας δ ἐν τοιούτοις ἐν οἷς οὐ βούλομαι λέγειν , καὶ τοιαύτας ἄλλας ἐναντιώσεις περὶ τὴν διοίκησιν γιγνομένας , αἳ μεγάλην αἰσχύνην τῇ πόλει ποιοῦσιν 0 1 2 ;
ὧν οὐδὲν ἦν ἐπ ἐκείνης τῆς βουλῆς ·
ἀπήλλαξε γὰρ τοὺς μὲν πένητας τῶν ἀποριῶν ταῖς ἐργασίαις καὶ ταῖς παρὰ τῶν ἐχόντων ὠφελίαις , τοὺς δὲ νεωτέρους τῶν ἀκολασιῶν τοῖς ἐπιτηδεύμασι καὶ ταῖς αὐτῶν ἐπιμελείαις , τοὺς δὲ πολιτευομένους τῶν πλεονεξιῶν ταῖς τιμωρίαις καὶ τῷ μὴ λανθάνειν τοὺς ἀδικοῦντας , τοὺς δὲ πρεσβυτέρους τῶν ἀθυμιῶν ταῖς τιμαῖς ταῖς πολιτικαῖς καὶ ταῖς παρὰ τῶν νεωτέρων θεραπείαις 0 1 2 .
καίτοι πῶς ἂν γένοιτο ταύτης πλείονος ἀξία πολιτεία , τῆς οὕτω καλῶς ἁπάντων τῶν πραγμάτων ἐπιμεληθείσης ;
περὶ μὲν οὖν τῶν ποτὲ καθεστώτων τὰ μὲν πλεῖστα διεληλύθαμεν ·
ὅσα δὲ παραλελοίπαμεν , ἐκ τῶν εἰρημένων , ὅτι κ ἀκεῖνα τὸν αὐτὸν τρόπον εἶχε τούτοις , ῥᾴδιόν ἐστι καταμαθεῖν .
ἤδη δέ τινες ἀκούσαντές μου ταῦτα διεξιόντος ἐπῄνεσαν μὲν ὡς οἷόν τε μάλιστα , καὶ τοὺς προγόνους ἐμακάρισαν ὅτι τὸν τρόπον τοῦτον τὴν πόλιν διῴκουν , οὐ μὴν ὑμᾶς γε ᾤοντο πεισθήσεσθαι χρῆσθαι τούτοις , ἀλλ αἱρήσεσθαι διὰ τὴν συνήθειαν ἐν τοῖς καθεστηκόσι πράγμασι κακοπαθεῖν μᾶλλον ἢ μετὰ πολιτείας ἀκριβεστέρας ἄμεινον τὸν βίον διάγειν 0 .
εἶναι δ ἔφασαν ἐμοὶ καὶ κίνδυνον , μὴ τὰ βέλτιστα συμβουλεύων μισόδημος εἶναι δόξω καὶ τὴν πόλιν ζητεῖν εἰς ὀλιγαρχίαν ἐμβαλεῖν .
ἐγὼ δ εἰ μὲν περὶ πραγμάτων ἀγνοουμένων καὶ μὴ κοινῶν τοὺς λόγους ἐποιούμην , καὶ περὶ τούτων ἐκέλευον ὑμᾶς ἑλέσθαι συνέδρους ἢ συγγραφέας , δι ὧν ὁ δῆμος κατελύθη τὸ πρότερον , εἰκότως ἂν εἶχον ταύτην τὴν αἰτίαν ·
νῦν δ οὐδὲν εἴρηκα τοιοῦτον , ἀλλὰ διείλεγμαι περὶ διοικήσεως οὐκ ἀποκεκρυμμένης ἀλλὰ πᾶσι φανερᾶς , ἣν πάντες ἴστε καὶ πατρίαν ἡμῖν οὖσαν καὶ πλείστων ἀγαθῶν καὶ τῇ πόλει καὶ τοῖς ἄλλοις Ἕλλησιν αἰτίαν γεγενημένην , πρὸς δὲ τούτοις ὑπὸ τοιούτων ἀνδρῶν νομοθετηθεῖσαν καὶ κατασταθεῖσαν , οὓς οὐδεὶς ὅστις οὐκ ἂν ὁμολογήσειε δημοτικωτάτους γεγενῆσθαι τῶν πολιτῶν .
ὥστε πάντων ἄν μοι συμβαίη δεινότατον , εἰ τοιαύτην πολιτείαν εἰσηγούμενος νεωτέρων δόξαιμι πραγμάτων ἐπιθυμεῖν .
ἔπειτα κ ἀκεῖθεν ῥᾴδιον γνῶναι τὴν ἐμὴν διάνοιαν 0 ·
ἐν γὰρ τοῖς πλείστοις τῶν λόγων τῶν εἰρημένων ὑπ ἐμοῦ φανήσομαι ταῖς μὲν ὀλιγαρχίαις καὶ ταῖς πλεονεξίαις ἐπιτιμῶν , τὰς δ ἰσότητας καὶ τὰς δημοκρατίας ἐπαινῶν , οὐ πάσας , ἀλλὰ τὰς καλῶς καθεστηκυίας , οὐ δ ὡς ἔτυχον , ἀλλὰ δικαίως καὶ λόγον ἐχόντως .
οἶδα γὰρ τούς τε προγόνους τοὺς ἡμετέρους ἐν ταύτῃ τῇ καταστάσει πολὺ τῶν ἄλλων διενεγκόντας , καὶ Λακεδαιμονίους διὰ τοῦτο κάλλιστα πολιτευομένους , ὅτι μάλιστα δημοκρατούμενοι τυγχάνουσιν .
ἐν γὰρ τῇ τῶν ἀρχῶν αἱρέσει καὶ τῷ βίῳ τῷ καθ ἡμέραν καὶ τοῖς ἄλλοις ἐπιτηδεύμασιν ἴδοιμεν ἂν παρ αὐτοῖς τὰς ἰσότητας καὶ τὰς ὁμοιότητας μᾶλλον ἢ παρὰ τοῖς ἄλλοις ἰσχυούσας 0 ·
οἷς αἱ μὲν ὀλιγαρχίαι πολεμοῦσιν , οἱ δὲ καλῶς δημοκρατούμενοι χρώμενοι διατελοῦσιν .
τῶν τοίνυν ἄλλων πόλεων ταῖς ἐπιφανεστάταις καὶ μεγίσταις , ἢν ἐξετάζειν βουληθῶμεν , εὑρήσομεν τὰς δημοκρατίας μᾶλλον ἢ τὰς ὀλιγαρχίας συμφερούσας 0 ·
ἐπεὶ καὶ τὴν ἡμετέραν πολιτείαν , ᾗ πάντες ἐπιτιμῶσιν , ἢν παραβάλωμεν αὐτὴν μὴ πρὸς τὴν ὑπ ἐμοῦ ῥηθεῖσαν ἀλλὰ πρὸς τὴν ὑπὸ τῶν τριάκοντα καταστᾶσαν , οὐδεὶς ὅστις οὐκ ἂν θεοποίητον εἶναι νομίσειεν 0 .
βούλομαι δ , εἰ καί τινές με φήσουσιν ἔξω τῆς ὑποθέσεως λέγειν , δηλῶσαι καὶ διελθεῖν ὅσον αὕτη τῆς τότε διήνεγκεν , ἵνα μηδεὶς οἴηταί με τὰ μὲν ἁμαρτήματα τοῦ δήμου λίαν ἀκριβῶς ἐξετάζειν , εἰ δέ τι καλὸν ἢ σεμνὸν διαπέπρακται , ταῦτα δὲ παραλείπειν .
ἔσται δ ὁ λόγος οὔ τε μακρὸς οὔ τ ἀνωφελὴς τοῖς ἀκούουσιν .
ἐπειδὴ γὰρ τὰς ναῦς τὰς περὶ Ἑλλήσποντον ἀπωλέσαμεν καὶ ταῖς συμφοραῖς ἐκείναις ἡ πόλις περιέπεσε , τίς οὐκ οἶδε τῶν πρεσβυτέρων τοὺς μὲν δημοτικοὺς καλουμένους ἑτοίμους ὄντας ὁτιοῦν πάσχειν ὑπὲρ τοῦ μὴ ποιεῖν τὸ προσταττόμενον , καὶ δεινὸν ἡγουμένους εἴ τις ὄψεται τὴν πόλιν τὴν τῶν Ἑλλήνων ἄρξασαν , ταύτην ὑφ ἑτέροις οὖσαν , τοὺς δὲ τῆς ὀλιγαρχίας ἐπιθυμήσαντας ἑτοίμως καὶ τὰ τείχη καθαιροῦντας καὶ τὴν δουλείαν ὑπομένοντας ;
καὶ τότε μέν , ὅτε τὸ πλῆθος ἦν κύριον τῶν πραγμάτων , ἡμᾶς τὰς τῶν ἄλλων ἀκροπόλεις φρουροῦντας , ἐπειδὴ δ οἱ τριάκοντα παρέλαβον τὴν πολιτείαν , τοὺς πολεμίους τὴν ἡμετέραν ἔχοντας 0 ;
καὶ κατὰ μὲν ἐκεῖνον τὸν χρόνον δεσπότας ἡμῶν ὄντας Λακεδαιμονίους , ἐπειδὴ δ οἱ φεύγοντες κατελθόντες πολεμεῖν ὑπὲρ τῆς ἐλευθερίας ἐτόλμησαν καὶ Κόνων ναυμαχῶν ἐνίκησε , πρέσβεις ἐλθόντας παρ αὐτῶν καὶ διδόντας τῇ πόλει τὴν ἀρχὴν τὴν τῆς θαλάττης 0 ;
καὶ μὲν δὴ καὶ τάδε τίς οὐ μνημονεύει τῶν ἡλικιωτῶν τῶν ἐμῶν , τὴν μὲν δημοκρατίαν οὕτω κοσμήσασαν τὴν πόλιν καὶ τοῖς ἱεροῖς καὶ τοῖς ὁσίοις , ὥστ ἔτι καὶ νῦν τοὺς ἀφικνουμένους νομίζειν αὐτὴν ἀξίαν εἶναι μὴ μόνον τῶν Ἑλλήνων ἄρχειν ἀλλὰ καὶ τῶν ἄλλων ἁπάντων , τοὺς δὲ τριάκοντα τῶν μὲν ἀμελήσαντας , τὰ δὲ συλήσαντας , τοὺς δὲ νεωσοίκους ἐπὶ καθαιρέσει τριῶν ταλάντων ἀποδομένους , εἰς οὓς ἡ πόλις ἀνήλωσεν οὐκ ἐλάττω χιλίων ταλάντων ;
ἀλλὰ μὴν οὐ δὲ τὴν πραότητα δικαίως ἄν τις ἐπαινέσειε τὴν ἐκείνων μᾶλλον ἢ τὴν τοῦ δήμου 0 .
οἱ μὲν γὰρ ψηφίσματι παραλαβόντες τὴν πόλιν πεντακοσίους μὲν καὶ χιλίους τῶν πολιτῶν ἀκρίτους ἀπέκτειναν , εἰς δὲ τὸν Πειραιᾶ φυγεῖν πλείους ἢ πεντακισχιλίους ἠνάγκασαν 0 ·
οἱ δὲ κρατήσαντες καὶ μεθ ὅπλων κατιόντες , αὐτοὺς τοὺς αἰτιωτάτους τῶν κακῶν ἀνελόντες , οὕτω τὰ πρὸς τοὺς ἄλλους καλῶς καὶ νομίμως διῴκησαν , ὥστε μηδὲν ἔλαττον ἔχειν τοὺς ἐκβαλόντας τῶν κατελθόντων .
ὃ δὲ πάντων κάλλιστον καὶ μέγιστον τεκμήριον τῆς ἐπιεικείας τοῦ δήμου 0 ·
δανεισαμένων γὰρ τῶν ἐν ἄστει μεινάντων ἑκατὸν τάλαντα παρὰ Λακεδαιμονίων εἰς τὴν πολιορκίαν τῶν τὸν Πειραιᾶ κατασχόντων , ἐκκλησίας γενομένης περὶ ἀποδόσεως τῶν χρημάτων , καὶ λεγόντων πολλῶν ὡς δίκαιόν ἐστι διαλύειν τὰ πρὸς Λακεδαιμονίους μὴ τοὺς πολιορκουμένους ἀλλὰ τοὺς δανεισαμένους , ἔδοξε τῷ δήμῳ κοινὴν ποιήσασθαι τὴν ἀπόδοσιν .
καὶ γάρ τοι διὰ ταύτην τὴν γνώμην εἰς τοιαύτην ἡμᾶς ὁμόνοιαν κατέστησαν καὶ τοσοῦτον ἐπιδοῦναι τὴν πόλιν ἐποίησαν , ὥστε Λακεδαιμονίους , τοὺς ἐπὶ τῆς ὀλιγαρχίας ὀλίγου δεῖν καθ ἑκάστην τὴν ἡμέραν προστάττοντας ἡμῖν , ἐλθεῖν ἐπὶ τῆς δημοκρατίας ἱκετεύσοντας καὶ δεησομένους μὴ περιιδεῖν αὐτοὺς ἀναστάτους γενομένους .
τὸ δ οὖν κεφάλαιον τῆς ἑκατέρων διανοίας τοιοῦτον ἦν ·
οἱ μὲν γὰρ ἠξίουν τῶν μὲν πολιτῶν ἄρχειν , τοῖς δὲ πολεμίοις δουλεύειν , οἱ δὲ τῶν μὲν ἄλλων ἄρχειν , τοῖς δὲ πολίταις ἴσον ἔχειν 0 1 .
ταῦτα δὲ διῆλθον δυοῖν ἕνεκα , πρῶτον μὲν ἐμαυτὸν ἐπιδεῖξαι βουλόμενος οὐκ ὀλιγαρχιῶν οὐ δὲ πλεονεξιῶν ἀλλὰ δικαίας καὶ κοσμίας ἐπιθυμοῦντα πολιτείας , ἔπειτα τὰς δημοκρατίας τάς τε κακῶς καθεστηκυίας ἐλαττόνων συμφορῶν αἰτίας γιγνομένας , τὰς τε καλῶς πολιτευομένας προεχούσας τῷ δικαιοτέρας εἶναι καὶ κοινοτέρας καὶ τοῖς χρωμένοις ἡδίους 0 .
τάχ οὖν ἄν τις θαυμάσειε , τί βουλόμενος ἀντὶ τῆς πολιτείας τῆς οὕτω πολλὰ καὶ καλὰ διαπεπραγμένης ἑτέραν ὑμᾶς πείθω μεταλαβεῖν , καὶ τίνος ἕνεκα νῦν μὲν οὕτω καλῶς ἐγκεκωμίακα τὴν δημοκρατίαν , ὅταν δὲ τύχω , πάλιν μεταβαλὼν ἐπιτιμῶ καὶ κατηγορῶ τῶν καθεστώτων .
ἐγὼ δὲ καὶ τῶν ἰδιωτῶν τοὺς ὀλίγα μὲν κατορθοῦντας πολλὰ δ ἐξαμαρτάνοντας μέμφομαι καὶ νομίζω φαυλοτέρους εἶναι τοῦ δέοντος , καὶ πρός γε τούτοις τοὺς γεγονότας ἐκ καλῶν κ ἀγαθῶν ἀνδρῶν , καὶ μικρῷ μὲν ὄντας ἐπιεικεστέρους τῶν ὑπερβαλλόντων ταῖς πονηρίαις , πολὺ δὲ χείρους τῶν πατέρων , λοιδορῶ , καὶ συμβουλεύσαιμ ἂν αὐτοῖς παύσασθαι τοιούτοις οὖσιν .
τὴν αὐτὴν οὖν γνώμην ἔχω καὶ περὶ τῶν κοινῶν ·
ἡγοῦμαι γὰρ δεῖν ἡμᾶς οὐ μέγα φρονεῖν οὐ δ ἀγαπᾶν , εἰ κακοδαιμονησάντων καὶ μανέντων ἀνθρώπων νομιμώτεροι γεγόναμεν , ἀλλὰ πολὺ μᾶλλον ἀγανακτεῖν καὶ βαρέως φέρειν , εἰ χείρους τῶν προγόνων τυγχάνοιμεν ὄντες ·
πρὸς γὰρ τὴν ἐκείνων ἀρετὴν ἀλλ οὐ πρὸς τὴν τῶν τριάκοντα πονηρίαν ἁμιλλητέον ἡμῖν ἐστιν , ἄλλως τε καὶ προσῆκον ἡμῖν βελτίστοις ἁπάντων ἀνθρώπων εἶναι .
καὶ τοῦτον εἴρηκα τὸν λόγον οὐ νῦν πρῶτον , ἀλλὰ πολλάκις ἤδη καὶ πρὸς πολλούς .
ἐπίσταμαι γὰρ ἐν μὲν τοῖς ἄλλοις τόποις φύσεις ἐγγιγνομένας καρπῶν καὶ δένδρων καὶ ζώων ἰδίας ἐν ἑκάστοις καὶ πολὺ τῶν ἄλλων διαφερούσας , τὴν δ ἡμετέραν χώραν ἄνδρας φέρειν καὶ τρέφειν δυναμένην οὐ μόνον πρὸς τὰς τέχνας καὶ τὰς πράξεις καὶ τοὺς λόγους εὐφυεστάτους , ἀλλὰ καὶ πρὸς ἀνδρίαν καὶ πρὸς ἀρετὴν πολὺ διαφέροντας .
τεκμαίρεσθαι δὲ δίκαιόν ἐστι τοῖς τε παλαιοῖς ἀγῶσιν , οὓς ἐποιήσαντο πρὸς Ἀμαζόνας καὶ Θρᾷκας καὶ Πελοποννησίους ἅπαντας , καὶ τοῖς κινδύνοις τοῖς περὶ τὰ Περσικὰ γενομένοις , ἐν οἷς καὶ μόνοι καὶ μετὰ Πελοποννησίων , καὶ πεζομαχοῦντες καὶ ναυμαχοῦντες , νικήσαντες τοὺς βαρβάρους ἀριστείων ἠξιώθησαν ·
ὧν οὐδὲν ἂν ἔπραξαν , εἰ μὴ πολὺ τὴν φύσιν διήνεγκαν .
καὶ μηδεὶς οἰέσθω ταύτην τὴν εὐλογίαν ἡμῖν προσήκειν τοῖς νῦν πολιτευομένοις , ἀλλὰ πολὺ τ οὐναντίον .
εἰσὶ γὰρ οἱ τοιοῦτοι τῶν λόγων ἔπαινος μὲν τῶν ἀξίους σφᾶς αὐτοὺς τῆς τῶν προγόνων ἀρετῆς παρεχόντων , κατηγορία δὲ τῶν τὰς εὐγενείας ταῖς αὑτῶν ῥᾳθυμίαις καὶ κακίαις καταισχυνόντων .
ὅπερ ἡμεῖς ποιοῦμεν 0 ·
εἰρήσεται γὰρ τ ἀληθές .
τοιαύτης γὰρ ἡμῖν τῆς φύσεως ὑπαρχούσης , οὐ διεφυλάξαμεν αὐτήν , ἀλλ ἐμπεπτώκαμεν εἰς ἄνοιαν καὶ ταραχὴν καὶ πονηρῶν πραγμάτων ἐπιθυμίαν .
ἀλλὰ γὰρ ἢν ἐπακολουθῶ τοῖς ἐνοῦσιν ἐπιτιμῆσαι καὶ κατηγορῆσαι τῶν ἐνεστώτων πραγμάτων , δέδοικα μὴ πόρρω λίαν τῆς ὑποθέσεως ἀποπλανηθῶ .
περὶ μὲν οὖν τούτων καὶ πρότερον εἰρήκαμεν , καὶ πάλιν ἐροῦμεν , ἢν μὴ πείσωμεν ὑμᾶς παύσασθαι τοιαῦτ ἐξαμαρτάνοντας ·
περὶ δ ὧν ἐξ ἀρχῆς τὸν λόγον κατεστησάμην , βραχέα διαλεχθεὶς παραχωρῶ τοῖς βουλομένοις ἔτι συμβουλεύειν περὶ τούτων .
ἡμεῖς γὰρ ἢν μὲν οὕτως οἰκῶμεν τὴν πόλιν ὥσπερ νῦν , οὐκ ἔστιν ὅπως οὐ καὶ βουλευσόμεθα καὶ πολεμήσομεν καὶ βιωσόμεθα καὶ σχεδὸν ἅπαντα καὶ πεισόμεθα καὶ πράξομεν , ἅπερ ἐν τῷ παρόντι καιρῷ καὶ τοῖς παρελθοῦσι χρόνοις 0 ·
ἢν δὲ μεταβάλωμεν τὴν πολιτείαν , δῆλον ὅτι κατὰ τὸν αὐτὸν λόγον , οἷά περ ἦν τοῖς προγόνοις τὰ πράγματα , τοιαῦτ ἔσται καὶ περὶ ἡμᾶς 0 ·
ἀνάγκη γὰρ ἐκ τῶν αὐτῶν πολιτευμάτων καὶ τὰς πράξεις ὁμοίας ἀεὶ καὶ παραπλησίας ἀποβαίνειν 0 .
δεῖ δὲ τὰς μεγίστας αὐτῶν παρ ἀλλήλας θέντας βουλεύσασθαι , ποτέρας ἡμῖν αἱρετέον ἐστίν .
καὶ πρῶτον μὲν σκεψώμεθα τοὺς Ἕλληνας καὶ τοὺς βαρβάρους , πῶς πρὸς ἐκείνην τὴν πολιτείαν διέκειντο καὶ πῶς νῦν ἔχουσι πρὸς ἡμᾶς .
οὐ γὰρ ἐλάχιστον μέρος τὰ γένη ταῦτα συμβάλλεται πρὸς εὐδαιμονίαν , ὅταν ἔχῃ κατὰ τρόπον ἡμῖν .
οἱ μὲν τοίνυν Ἕλληνες οὕτως ἐπίστευον τοῖς κατ ἐκεῖνον τὸν χρόνον πολιτευομένοις , ὥστε τοὺς πλείστους αὐτῶν ἑκόντας ἐγχειρίσαι τῇ πόλει σφᾶς αὐτούς ·
οἱ δὲ βάρβαροι τοσοῦτον ἀπεῖχον τοῦ πολυπραγμονεῖν περὶ τῶν Ἑλληνικῶν πραγμάτων , ὥστε οὔ τε μακροῖς πλοίοις ἐπὶ τάδε Φασήλιδος ἔπλεον οὔ τε στρατοπέδοις ἐντὸς Ἅλυος ποταμοῦ κατέβαινον , ἀλλὰ πολλὴν ἡσυχίαν ἦγον .
νῦν δ εἰς τοῦτο τὰ πράγματα περιέστηκεν , ὥσθ οἱ μὲν μισοῦσι τὴν πόλιν , οἱ δὲ καταφρονοῦσιν ἡμῶν ·
καὶ περὶ μὲν τοῦ μίσους τῶν Ἑλλήνων αὐτῶν ἀκηκόατε τῶν στρατηγῶν ·
ὡς δὲ βασιλεὺς ἔχει πρὸς ἡμᾶς , ἐκ τῶν ἐπιστολῶν ὧν ἔπεμψεν ἐδήλωσεν .